NA BUK GENESIS 


4 1. ANA safoliana mai God e faafuta ilani ma ifa- 

rana. 2. Ma ifarana e sala ma e gwou; ma na 
rorodoa ifafona maane kilu. Ma na anoedo God e 
agwaro ifafona mae kafo. 3. Ma God e bae uri, 
Folaa; ma ka folaa. 4. Ma God e rigia na folaa uri 
e diana: ma God e tooketaa na folaa fasia rorodoa. 
5. Ma God e aladia na folaa uri na Dani, ma na 
rorodoa Nia alania uri na Rodo. Mai saulafi na, mai 
ubonia ma e alua tefe dani. 

6. Suita God e bae uri, Mamanaa laona initoana 
kafo gi, ma e tooketaa na kafo gi fasia kafo gi. 7. Ma 
God e faafuta na mamana ma e tooketaa na kafo gi 
ifarana mamana fasia na kafo gi ifafona mamana; 
mai urinae. 8. Ma God e alania na mamana url 
na Salo. Ma saulafi na, mal ubonia ma e alua ruana fe 
dani. 

9. Suita God e bae uri. Kafo gi ifarana salo ogu 
laona te si gula, ma ano fu e tae alaa mai: mai urinae. 
10. Ma God e alania na anofu uri na Fera, ma na 
ogulana kafo gi ana te gula Nia alania uri na Asi: 
ma God e rigia uri e diana. 11. Suita God e bae 
‘uri, Fera faafuta mai na louua, ma na aoria kafi 
faafuta mai migana, ma na al ni anilana e funu na 
fuana isulia manatalana, na migana laona ifafona 
ano: mai urinae. 12. Ma na fera e faafuta mai na 
louua, ma na aoria e faafuta mal na migana ilaona, 
isulia manatalana. Ma God e rigia uri e diana. 
13. Ma saulafi na, mal ubonia ma e alua oluna fe dani. 

14. Ma God e bae uri, Raraala gi too ilaona manana 


fafona uria tooketaa na dani fasia na rodo: ma ka 

1. 14—28. GENESIS 


too na mamalafoa gi fuana si mana gi, ma fuana 
dani gi, ma fuana fai falisi gi: 15. uri gera too 
fuana raralana gi ilaona manana ilani, uria faafola 
iano: mal urinae. 16. Ma God e faafuta na rarala 
baita: na rarala baita tasaa uria mamana fonosia 
dani; ma na rarala faeqwa uria mamana fonosia 
rodo: e faafuta lau go na bubulu gi. 17. Ma God e 
aluana ilaona mamana ilani uria faafolalia iano; 
18. ma uria mamana fonosia na dani ma fonosia na 
rodo, ma uria too ketaa na fola fasia na rorodoa: 
ma God e rigia uri e diana. 19. Ma saulafi na, mai 
ubonia ma e alua faina fe dani. 

20. Suita God e bae uri, Na kafo gi faafuta na 
doo ooro gi e lea qailiu, mai e mouri, ma manu gi ka 
lolofo ifafona fera laona mamana ilani. 21. Ma God 
e faafuta gwasasu baita gi, ma na doo mouri gi e 
lelelea, na kafo gi e faafuta doo ooro sulia manata- 
lada, ma na manu gi sui e lofolofo sulia manatalada, 
ma God e rigia uri e diana. 22. Ma God e baelafe 
gera, e bae uri; Mu faafaafuta, mu ka ooro, mu ka 
faafunu na kafo gi laona asi, ma manu gi ka faaooro 
laona fera. 23. Ma e saulafi na, mai uboria ma e alua 
limana fe dani. | 

24. Suita God e bae uri, Fera faafuta mai na doo 
mouri sulia manatalada, na al ni kau gi, ma na doo 
ano gi, ma al ni boso gi laona fera sulia manatalada; 
mal urinae. 25. Ma God e faafuta na boso laona 
fera sulia manatalada, ai ni kau gi sulia manatalada, 
ma na ai ni doo e ano gi laona gano sulia manatalada: 
ina God e rigia e diana. 26. Suita God e bae uri, 
Gia ka faafuta mane laona manatalaga, bolofainia 
nunuiga: ma gera initoo usia ia gi laona asi, ma na 
manu gl laona manana, ma kau gi, ma na fera sui 
ma na doo ni ano gi sui e ano laona fera. 27. Suita 
God e faafuta na mane sulia manatalana, laona 
manatalana God Nia faafuta nia; na mane fainia 
geni Nia faafuta daro. 28. Ma God e baelafe daro; 
‘ma God bae fuadato uri, Moro faafaafuta, moro ooro, 
moro ka faafunua na fera, ma ka baita usia: gamoro 
initoo usia na ia gi laona asi, ma na manu gi laona 

GENESIS 1. 28—2. 12. 


mañana, ma na doo moumouri gi e lelelea laona 
fera. 29. Suita God e bae uri, Ada fasi, Nau gu 
falea fuamoro na aoria gi e fufufunu na migana, e too 
usia fafona fera gi sui, ma na ai gi sui, na fuana al 
ana, e fufufunu ana migana: ka fuamoro ka ania: 
30. ma fuana ai ni boso laona fera, ma fuana ai ni 
manu laona manana, ma fuana ai ni doo e ano lao 
gano, na mouria niana, Nau gu falea na aoria gi e 
mouri gera ka ania: mai urinae. 31. Ma God e rigia 
na ai ni doo Nia faafutana, ma, ada fasi, e diana 
tasaa. Mai e saulafi na, mai ubonia ma e alua na 
onona fe dani. 

9 1. Suita faafuta sui ilani mai iano ma na mole 

doo ana. 2. Ma uria na fiuna mae dani God e 
faasuina na raolana Nia faafutana : ma laona fiuna 
maedani Nia mamalo fasia raolana gi sui Nia faafu- 
tana. 3. Ma God e baelafea na fiuna maedani ma 
e faaabua; i aena Nia mamalo ilaona fasia na raolana 
gi sui God e faafuta ma e rao uria neana. 

4. Na safoliana na faafutalana mai ilani mai farana 
laona maedani a Lord God e faafuta ilani mai farana. 
5. Mai e lani ua na fufue gano ilaona falisi laona fera, 
ma na ai ilaona gano e lani si masubu ua: ana Lord 
God lani si adea ua na uta fuana ka aru laona fera, 
mai e lani na mane ana fuana ka rao uria gano: 
6. ma na dasaa e tatae fasia na fera mai e aru fafona 
gano gi sui. 7. Suita a Lord e faafuta na mane 
ana na fufue gano, mai e mano laona norana na 
mano ni mouria: ma na mane e kafi nunui do mouri. 
8. Suita a Lord God e faasia na falisi 1 taelana sato 
i Eden: ma Nia alua na mane Nia faafutana isenana. 
9. Ma a Lord God e adea ai gi sui e rigilana diana mai 
e diana fuana fana, ai ka masubu mai fasia gano: 
mna ai mouri lau go laona matana falisi, ma na al 
ka saitamana sulia na diana ma na taala. 10. Ma 
na kafo baita e igwa sagatafa fasia Eden ka faagwini- 
gwini na falisi: ma e tooketa mai fasia isena, ma na 
fai tatabi kafo. 11. Na satana na naonao Pison: 
inia nena e too galigalia na fera gi sui Havila, ma 
na gold niana, 12. ma na gold laona fera nana e 

2.12-3. 3. GENESIS 


diana: ma bdelium ma na fou beryl e niana. 13. Ma 
satana ruana kafo baita Gihon: inia nena e too 
galigalia na fera gi sui Kush. 14. Ma satana na 
oluna kafo baita Hidekel: inia nena e lea i maana 
Asuria. Ma na faina kafo baita Euphrates niana. 
15. Sulta a Lord God e nalia na mane mai e alua 
laona falisi Eden fuana ka rao ana, ma ka ada sulia. 
16. Suita na Lord God e saea na nwela mane e bae 
uri, O ko ania sulia dani na ai gi sui laona falisi: 
17. ma te ai ka saltamana sulia na diana ma na 
taala o lani si ania ania, ma laona maedani ka ania 
ania e mamana o ko mae. 18. Suita a Lord God e 
bae uri; e lani si diana na mane nia ka too taifilia: 
Nau gu faafuta fuana na ruana qaimani fainia. 
19. Ma iano lau go a Lord God e faafuta ai ni boso 
gl laona lalana, ma ai ni manu laona manana, ma 
e lea faida mai siana na mane: Nia rigia nia ka soesoe 
uta ana: ma na ta na na mane e soe al ni doo mou- 
mouri, na satana e niana. 20. Ma na mane e faasata 
ai ni kau gl, ma na al ni manu gl laona manana, ma 
al ni boso gi laona lalano: ma ana er e lani si 
rigia ni tal na ruana qaimani fainia. . Sulta a 
Lord God e adea teola e gulu e sifo del na mane, 
ma nia teteo: ma Nia nalia te ogi i gagarona ma Nia 
ka afua usia olisia na mariko: 22. ma na gagarona 
a Lord God e lafua fasia na mane Nia faafuta ana 
geni ana, ma e talaaea go siana mane. 23. Suita 
na mane ka bae uri, Kade manana na ogi ana ogigu 
gi, ma na mariko ana marikogu, ka alania ana na 
Gen (uri Issha) na aena nana e lafua fasi mane 
(uri Ish). 24. Na aena na na mane ka lea fasia 
maaka nia fainia te nia, ma ka qaimani fainia afe 
nia: ma na daro te si mariko. 25. Ma daro e ooni 
na mane fainia afe nia: ma daro lani si iida ana sulia. 
3 1. Ma na maa e lio too fasia na boso gl laona ali 

si siu a Lord God e faafutana, Ma nia bae fuana 
na geni uri. Ne, God e bae urinae, Fasia anilana al gi 
ilaona falisi na? 2. Suita na geni e bae fuana maa 
url, Gamere ka ania sui na fuana al gi ilaona falisi 
na: 3. ma ana fuana al ana al lao initoona falisi 

GENESIS 3. 3-18. 


God e bae uri, Gamoro fasia anilana, ma fasia dadau 
toona, fasia gamoro ka mae ania. 4. Suita na maa 
e bae fuana geni url, Gamoro ka si talana mae: 5. ana 
God e saitamana ana mae dani gamoro ka ania ania, 
na maamoro kafi ada, ma gamoro ka ilinia God, 
e too matafana uria diana ma uria taala. 6. Ma ni 
geni e bubunia ai nana e diana uria anilana, mai e 
diana 1 maana, ma na al bolofainia ka doria asiana 
fuana ka saitama dooa diana, nia kafi fusia na fuana 
al nana, ka ania, ka falea fuana arai lau go fainia, 
ma nia kafi ania. 7. Ma na maadaro kafi ada, kafi 
saltamana uri daro ooni; daro kafi tai ogua na abana 
fig daro ofi ana. 8. Ma daro ronoa linena Lord God 
Nia lelea laona falisi laona saulafia; ma na mane 
fainia afe nia e agwa laona nunuguta ilaona falisi 
fasia maana Lord God. 9. Suita Lord God kafi 
sae ana mane e bae uri, loe nifai ? 10. Suita nia uri, 
Nau gu rono linemu laona falisi, nau gu mou ana ani 
inau ooni, ma nau gu agwa. 11. Suita Nia uri, Ni 
tal e faarono oe ani oe coni ? O fana na ana ai nena 
Nau gu luiana fasia anilana ? 12. Suita na mane 
uri, Na geni O falea mai fuagu uri ka too fainau nia 
falea fuagu ana ai nena, ma nau gu ania. 13. Suita 
Lord God e bae fuana geni uri, Ta o adeana ? Suita na 
geni e olisia uri, Na maa e suge nau, ma nau gu 
ania. 14. Suita Lord God e bae fuana maa uri, Ani 
o ade urina ka faasiofaa oe fasia na kau gi ma na ai 
ni boso gi laona ali si siu; ko dadala ani ragemu, 
ma o ko ania fufue gano maedani oe sui: 15. ma 
Nau gu ade gamoro ka maniula, oe fainia na geni, 
ma gera koo oe fainia koo nia: ma nia ka qaea 
gwoumu, ma oe ka qaea na boro aena. 16. Suita 
Nia bae fuana geni uri, Nau gu faabaita na ronofiila 
oe, ma na gululamu laona ragemu; o ko faafuta lio 
bukono ana; ma na dorilamu fuana arai oe, ma nia 
ka baita usi oe. 17. Suita Nia bae fuana Adam 
url, Ana o ronosuli linena afe oe, ma o ania na ai 
nena Nau gu luia oe na fasia uri fasia anilana; aena 
oe Nau gu faasiofaa na gano, o ko ania lio bukono ana 
mae dani oe sui; 18. ai nanara ma na ai ooni nia 

3. 18—4. 10. GENESIS 


ka faafuta fuamu; ma o ko ania na aoria laona 
malatou; 19. ma o ko ania na fanalamu fainia lida 
maamu dao ana o ko oli lau gano, ana ka faafuta oe 
fasia na gano; i aena oe fufue gano, ma o ko oli lau 
go laona fufue gano. 20. Ma na mane e alania 
satana ‘afe nia uri Eve, ana inia te gera mouri. 
21. Ma Lord God e faafuta fuana Adam fainia afe 
nia na magu ana unana boso, e ruu usi daro ana. 

22. Suita Lord God e bae uri, Ada fasi, na mane na 
e ilini tai i aga, uri ka saitamana na dianala ma na 
taala: ma kademanana fasia ka awa abana ma ka 
fusia lau go na ai ni mouria, mai ania, kafi mouri 
firi; 23. i aena na Lord God e taria fasia falisi Eden, 
ka rao ana gano nia faafuta mai ania. 24. Ma Nia 
taria na mane urinae, ma Nia faatake na Kerubim ana 
falisi Eden bali aala, ma na si au e qesugesu e nana- 
mutal usia na tala ni ai mouri. 

